Սանուա

Սանուա (ֆր.՝ Sannois), համայնք Ֆրանսիայի Իլ դը Ֆրանս երկրամասի Վալ դ՛Ուազ դեպարտամենտում։ Ընկած է Փարիզից մոտավորապես 15 կիլոմետր դեպի արևմուտք, դեպարտամենտի դե ֆակտո վարչական կենտրոնից՝ Սերժիից 16 կիլոմետր դեպի հարավ-արևելք։ 1999 թվականի տվյալներով բնակչության թվաքանակը եղել է  25 349: 


== Անվանումը ==
Բնակավայրի անվանումը միջնադարյան պատմական փաստաթղթերում հիշատակվել է Centinodium ձևով՝ XII դարում, Centum Nuces՝ 1205 թվականին, Cennoiz՝ 1208-ին, Cent noys, Cent-Noix՝ 1304-ին, Sanois՝ 1403-ին, Sampnoix՝ 1564-ին, Sanoy՝ 1711 թվականին։
Բնակավայրի անվան ծագման մի շարք տարբերակներ են առաջ քաշվել; Ըստ դրանցից մեկի՝ այն առաջացել է լատիներեն centum nuces, « cent noix » ou plutôt « cent noyers» («հարյուր ընկույզ») բառակապակցությունից (հնում քաղաքի ներկայիս տարածքում պտղատու այգիներ են եղել)։ Ենթադրվում է նաև, որ տեղանունը կարող է ունենալ կելտական ծագում և առաջացած լինել  san՝ «կերաբույս, խոտ» ու noue՝ «կապ, կապուկ» բառերից։


== Տնտեսություն ==
2010 թվականի տվյալներով համայնքի աշխատունակ տարիքի 17 470 մարդկանցից (15-64 տարեկան) տնտեսապես ակտիվ էին 13 462-ը (ակտիվության ցուցանիշը կազմել է 77,1 տոկոս՝ 1999 թվականի 75,0 %-ի դիմաց։ Տնտեսապես ոչ ակտիվ 4.008 անձանցից 1.703-ը սովորողներ էին, 1.055-ը՝ թոշակառուներ, 1.250-ը չէին աշխատում այլ պատճառներով։
2010 թվականին համայնքում հաշվվում էր 10.429 հարկատու տնային տնտեսություն։ Յուրաքանչյուր բնակչի հաշվով տարեկան միջին եկամուտը կազմել է 21 121 եվրո։


== Պատմություն ==
Ասում են՝ Սիրանո դը Բերժերակը վախճանվել է Սանուայում։
Սանուայում է իր մահկանացուն կնքել նաև գրող, «Ֆեմինա» մրցանակի դափնեկիր (1911 թ.) Լուի դը Ռոբերը (1871–1937):


== Անվանի անձինք ==
Ժոզեֆ Դուռուե, (1741-1794), Սանուայի տերը, Ֆրանսիայի Լուի XVI արքայի գանձապետը, որին գիլիոտինահարել են 1794 թվականի մարտի 18-ին Փարիզում՝ Հեղափոխության հրապարակում
Շառլ Օգյուստեն դը Սենտ-Բյով, գրող, այցելել է Սանուա
Ֆրանսուա Ադրիան Բուալադյո, կոմպոզիտոր, այցելել է Սանուա
Մորիս Ուտրիլլո, նկարիչ, 1912 և 1914 թթ. Սանուայում վրձնել է իր լավագույն կտավներից մոտավորապես 150-ը
Ժակ Բեռլիոզ (1889-1969), դերասան
Պոլ Սինյակ, ֆրանսիացի նկարիչ-նեոիմպրեսիոնիստ, պուանտիլիզմ ուղղության ներկայացուցիչ. ստեղծագործել է Սանուայում
Ալբեր Մարկե, նկարիչ, ստեղծագործել է Սանուայում
Մարսել Բարբու (1907-1984), քաղաքական գործիչ, 1965 թ. ընտրություններում Ֆրանսիայի նախագահի թեկնածու, 1950-ական թթ. Սանուայում նախաձեռնել է անապահովների համագործակցություն ստեղծելու գործը
Ժան-Մարի Լդանուա (1940-2014), աբստրակտ նկարիչ, ծնվել է Սանուայում։ Արվեստաբան Ռեժի Դեբրեն մենագրություն է գրել նրա մասին։


== Տեսարժան վայրեր ==
18-րդ դարում կառուցված, Moulin Trouillet անվանումով հայտնի հողմաղացը , որը 1975 թ. դասվել է Ֆրանսիայի պատմական հուշարձանների շարքին
Բուսաբանական այգին (Jardin botanique de Sannois des Plantes Médicinales)


== Ժողովրդագրություն ==
Բնակչության թվաքանակի փոփոխությունները(Cassini и INSEE):


== Գրականություն ==
André Vaquier, Du nom de Sannois, 1965
Le Patrimoine des Communes du Val-d'Oise. Flohic Éditions, Band 2, Paris 1999, ISBN 2-84234-056-6, S. 805–815.


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը (Ֆրանսերեն)
Land use (IAURIF)(չաշխատող հղում) (անգլերեն)
Association of Mayors of the Val d’Oise Archived 2008-04-07 at the Wayback Machine. (Ֆրանսերեն)
История муниципалитета Саннуа